અમદાવાદ: જુગાર રમવા માટે ચોરીની લતે ચઢેલા બે સગીર યુવાનોની રામોલ પોલીસે ચોરીનાં ત્રણ બાઇક અને મોંઘાદાટ 16 મોબાઇલ સાથે ધરપકડ કરી છે. જજીસ બંગલો વિસ્તારમાં થોડાક સમય પહેલાં માય મોબાઇલ શોપની દુકાનનું શટર તોડીને 16 મોબાઇલ, 5 પેનડ્રાઇવ, ઇયર ફોન અને મોબાઇલ એસેસરીઝની ચોરી થઇ હતી. આ સિવાય વસ્ત્રાપુર, નવરંગપુરા અને કૃષ્ણનગરમાંથી ત્રણ બાઇકની ચોરી થઇ હતી. આ તમામ ગુનામાં સંડોવાયેલા બે સગીર યુવાનોને રામોલ પોલીસે મુદ્દામાલ સાથે પકડી પાડ્યા છે.